Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz samierinātāju saraksta izveidošanu Sadarbības komitejā, kura izveidota ar 1994. gada 24. jūnijā noslēgto Partnerības un sadarbības nolīgumu, ar ko izveido partnerību starp Eiropas Kopienu un tās dalībvalstīm, no vienas puses, un Krievijas Federāciju, no otras puses /* COM/2012/0593 final - 2012/0287 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Ņemot vērā Krievijas Federācijas pievienošanos Pasaules Tirdzniecības organizācijai, Eiropas Savienība un Krievijas Federācija vienojās un parakstīja divpusēju nolīgumu vēstuļu apmaiņas veidā un protokolu par tehnisko kārtību saistībā ar to tarifa likmes kvotu pārvaldību, kas piemērojamas kokmateriālu eksportam no Krievijas Federācijas uz Eiropas Savienību (“Protokols”), kā arī Nolīgumu par mehānisko transportlīdzekļu detaļu un komplektējošo daļu tirdzniecību starp Savienību un Krievijas Federāciju (“Nolīgums”). Protokola 25. pantā un Nolīguma 12. pantā paredzēts piemērot strīdu izšķiršanas procedūras atbilstīgi 2004. gada 7. aprīļa lēmumam, ko pieņēmusi Sadarbības padome (“Sadarbības padomes lēmums par strīdu izšķiršanu”), kura izveidota ar 1994. gada 24. jūnijā starp Eiropas Kopienu un tās dalībvalstīm, no vienas puses, un Krievijas Federāciju, no otras puses, noslēgto Partnerības un sadarbības nolīgumu (“Partnerības nolīgums”), lai noteiktu strīdu izšķiršanas kārtību attiecībā uz šo Nolīgumu. Minētā lēmuma 4. panta 1. punktā ir paredzēts, ka puses ar Partnerības nolīgumu izveidotajā Sadarbības komitejā izveido samierinātāju indikatīvu sarakstu strīdu izšķiršanai. Lai nodrošinātu Protokola 25. pantā un Nolīguma 12. pantā paredzēto strīdu izšķiršanas mehānismu efektīvu darbību, Komisija un Krievijas Federācijas valdība ir vienojušās par tām 15 personām, kas iekļaujamas samierinātāju sarakstā atbilstīgi Sadarbības padomes lēmumam par strīdu izšķiršanu. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Pievienotais priekšlikums ir priekšlikums juridiskam instrumentam, ar ko apstiprina nostāju, kuru Eiropas Savienība ieņems Sadarbības komitejā iepriekšminētajā jautājumā. 2012/0287 (NLE) Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz samierinātāju saraksta izveidošanu Sadarbības komitejā, kura izveidota ar 1994. gada 24. jūnijā noslēgto Partnerības un sadarbības nolīgumu, ar ko izveido partnerību starp Eiropas Kopienu un tās dalībvalstīm, no vienas puses, un Krievijas Federāciju, no otras puses EIROPAS SAVIENĪBAS PADOME, ņemot vērā Līgumu par Eiropas Savienības darbību, un jo īpaši tā 207. panta 4. punktu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Saskaņā ar 4. pantu lēmumā, ko 2004. gada 7. aprīlī pieņēmusi Sadarbības padome (“Sadarbības padomes lēmums par strīdu izšķiršanas kārtību”), kura izveidota ar 1994. gada 24. jūnijā noslēgto Partnerības un sadarbības nolīgumu, ar ko izveido partnerību starp Eiropas Kopienu un tās dalībvalstīm, no vienas puses, un Krievijas Federāciju, no otras puses[1], lai noteiktu strīdu izšķiršanas kārtību attiecībā uz šo nolīgumu, Sadarbības komiteja izveido indikatīvu sarakstu, kurā iekļauj ne vairāk kā 15 tādu personu, kuras darbojas kā samierinātāji. (2) Protokolu par tehnisko kārtību, ko parakstījušas Eiropas Savienība un Krievijas Federācijas valdība saskaņā ar noslēgto Nolīgumu vēstuļu apmaiņas veidā saistībā ar to tarifa likmes kvotu pārvaldību, kas piemērojamas kokmateriālu eksportam no Krievijas Federācijas[2] uz Eiropas Savienību (“Protokols”), piemēro pagaidu kārtā no dienas, kad Krievija pievienojas Pasaules Tirdzniecības organizācijai, līdz brīdim, kad tas stāsies spēkā. (3) Nolīgumu, kas noslēgts starp Eiropas Savienību un Krievijas Federāciju par mehānisko transportlīdzekļu detaļu un komplektējošo daļu tirdzniecību starp Savienību un Krievijas Federāciju[3] (“Nolīgums”), piemēro pagaidu kārtā no dienas, kad Krievija pievienojas Pasaules Tirdzniecības organizācijai, līdz brīdim, kad tas stāsies spēkā. (4) Saskaņā ar Protokola 25. pantu un Nolīguma 12. pantu, strīdus var izskatīt samierināšanās grupa atbilstīgi 3. pantam Sadarbības padomes lēmumā par strīdu izšķiršanu. (5) Komisija un Krievijas Federācijas valdība ir vienojušās par tām 15 personām, kuras tiks iekļautas samierinātāju indikatīvajā sarakstā. (6) Attiecīgi ir jānosaka Eiropas Savienības vārdā paužamā nostāja Sadarbības komitejā, IR PIEŅĒMUSI ŠO LĒMUMU. 1. pants Eiropas Savienības nostāju Sadarbības komitejā pieņem, pamatojoties uz šim lēmumam pievienoto minētās struktūras lēmuma projektu. 2. pants Pēc Sadarbības komitejas lēmuma pieņemšanas to publicē Eiropas Savienības Oficiālajā Vēstnesī. 3. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs I PIELIKUMS ES UN KRIEVIJAS SADARBĪBAS KOMITEJAS LĒMUMA Nr. 1 PROJEKTS (…) par samierinātāju saraksta izveidošanu atbilstīgi 4. pantam Sadarbības padomes 2004. gada 7. aprīļa lēmumā par strīdu izšķiršanu SADARBĪBAS KOMITEJA, ņemot vērā 4. pantu lēmumā, ko 2004. gada 7. aprīlī pieņēmusi Sadarbības padome, kura izveidota ar 1994. gada 24. jūnijā noslēgto Partnerības un sadarbības nolīgumu, ar ko izveido partnerību starp Eiropas Kopienu un tās dalībvalstīm, no vienas puses, un Krievijas Federāciju, no otras puses, lai izstrādātu strīdu izšķiršanas kārtību attiecībā uz šo nolīgumu, tā kā: (1) Saskaņā ar 4. pantu lēmumā, ko 2004. gada 7. aprīlī pieņēmusi Sadarbības padome, kura izveidota ar Partnerības un sadarbības nolīgumu, ar ko izveido partnerību starp Eiropas Kopienu un tās dalībvalstīm, no vienas puses, un Krievijas Federāciju, no otras puses, lai noteiktu strīdu izšķiršanas kārtību attiecībā uz šo nolīgumu, Sadarbības komiteja izveido indikatīvu sarakstu, kurā iekļautas ne vairāk kā 15 personas, kas piekristu darboties kā samierinātāji un kas šādam amatam atbilstu. (2) 12. pantā Nolīgumā par mehānisko transportlīdzekļu detaļu un komplektējošo daļu tirdzniecību starp Savienību un Krievijas Federāciju, kas parakstīts 2011. gada 16. decembrī Ženēvā, un 25. pantā Protokolā par tehnisko kārtību saskaņā ar Nolīgumu vēstuļu apmaiņas veidā starp Eiropas Savienību un Krievijas Federāciju saistībā ar to tarifa likmes kvotu pārvaldību, kas piemērojamas kokmateriālu eksportam no Krievijas Federācijas uz Eiropas Savienību, abus parakstījušas Eiropas Savienība un Krievijas Federācijas valdība 2011. gada 16. decembrī Ženēvā, paredzēts, ka strīdus var izskatīt samierināšanās grupa atbilstīgi 3. pantam Sadarbības padomes lēmumā par strīdu izšķiršanu. (3) Puses ir vienojušās par 15 personu sarakstu, IR PIEŅĒMUSI ŠO LĒMUMU. 1. pants 15 samierinātāju saraksts ir pievienots šā lēmuma pielikumā. 2. pants Šis lēmums stājas spēkā tā pieņemšanas dienā. (Datums) … Sadarbības komitejas vārdā – Eiropas Savienības vārdā – || Krievijas Federācijas vārdā – || Pielikums Samierinātāju saraksts ES ierosinātie samierinātāji: Bourgeois, Jacques Ehlermann, Claus –Dieter Kuijper, Pieter Jan Sacerdoti, Giorgio Torrent, Ramon Krievijas Federācijas ierosinātie samierinātāji: Komarov, Alexander Makovsky, Alexander Martynov, Anatoly Shumilov, Vladimir Velyaminov, Georgy Priekšsēdētāji: Luzius Wasescha (Šveice) Crawford Falconer (Jaunzēlande) Christan Haberli (Šveice) Paul Richard O'Connor (Austrālija) Helge Seland (Norvēģija) [1] OV L 327, 28.11.1997., 3. lpp. [2] OV L 57, 29.2.2012., 3. lpp. [3] OV L 57, 29.2.2012., 15. lpp.